CELEX: 62007FN0116
Language: el
Date: 2007-10-08 00:00:00
Title: Υπόθεση F-116/07: Προσφυγή/αγωγή της 8ης Οκτωβρίου 2007 — Tomas κατά Κοινοβουλίου

8.3.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 64/65
            
         Προσφυγή/αγωγή της 8ης Οκτωβρίου 2007 — Tomas κατά Κοινοβουλίου
   (Υπόθεση F-116/07)
   (2008/C 64/107)
   Γλώσσα διαδικασίας: η λιθουανική
   Διάδικοι
   
      Προσφεύγων/ενάγων: Stanislovas Tomas (Kerkrade, Κάτω Χώρες) (Εκπρόσωπος: M. Michalauskas, δικηγόρος)
   
      Καθού/εναγόμενο: Ευρωπαϊκό Κοινοβούλιο
   Αιτήματα του προσφεύγοντος/ενάγοντος
   Ο προσφεύγων/ενάγων (στο εξής προσφεύγων) ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της αρμόδιας για τους διορισμούς Αρχής (ΑΔΑ) περί απολύσεως του προσφεύγοντος στο μέτρο που αυτή δεν ακυρώθηκε με την απόφαση που απέρριψε την ένστασή του ή να ακυρώσει την απόφαση με την οποία απορρίφθηκε η διοικητική ένσταση στο μέτρο που αυτή δεν ακύρωσε την απόφαση περί απολύσεως,
            
         
               —
            
            
               να υποχρεώσει το καθού/εναγόμενο να καταβάλει στον προσφεύγοντα το ποσό των 125 000 ευρώ ως χρηματική ικανοποίηση λόγω της ηθικής βλάβης και ως αποζημίωση λόγω της περιουσιακής ζημίας που υπέστη ο προσφεύγων,
            
         
               —
            
            
               να καταδικάσει το καθού/εναγόμενο στα δικαστικά έξοδα.
            
         Ισχυρισμοί και κύρια επιχειρήματα
   Ο προσφεύγων ζητεί, αφενός, την ακύρωση της αποφάσεως της ΑΔΑ περί απολύσεώς του και, αφετέρου, την αποκατάσταση της ζημίας που υπέστη. Προς στήριξη της προσφυγής/αγωγής του, επικαλείται την εκ μέρους της ΑΔΑ κατάχρηση εξουσίας, την παράβαση περισσοτέρων διατάξεων του Κανονισμού Υπηρεσιακής Καταστάσεως (ΚΥΚ) των υπαλλήλων των Ευρωπαϊκών Κοινοτήτων, καθώς και την παράβαση του άρθρου 19 του ευρωπαϊκού κώδικα χρηστής διοικήσεως, την προσβολή των αρχών του σεβασμού των δικαιωμάτων άμυνας και της χρηστής διοικήσεως και την εκ μέρους του Κοινοβουλίου παράβαση του καθήκοντος αρωγής.